[Foto’s] Elizma Theron deel oulike gesinsfoto’s | Maroela Media
Nico Grobbelaar NJ. Foto: Vanessa Kruger/ VK Fotografie via Facebook
Die sangeres Elizma Theron het Donderdag skattige gesinsfoto’s op haar Facebook-blad gedeel. Dit is die eerste foto’s waar die hele gesin saam met hul jongste seuntjie, NJ, wat net ŉ raps ouer as ŉ maand is, verskyn.
Elizma het vroeër in Maart op haar Facebook-blad geskryf die mannetjie het vroeg besluit om sy verskyning te maak en dat aanhangers vir sy gesondheid moet bid.
“Hoe is daar steeds mense wat nie glo in ons Skepper nie? Dankie, Here Jesus, vir nog ’n wonderwerk uit u groot hand,” het sy op Facebook geskryf.
NJ het intussen aangesterk en by die gesin aangesluit nadat hy by die waakeenheid ontslaan is.
Sy het verlede maand op haar Facebook-blad geskryf die knapie het reeds die hele familie se harte gesteel. “Sy sussie is sy heldin. Ons waardeer al julle liefde wat julle vir ons gee.”
Die sanger het ook aangekondig dat 4werke, die musiekgroep waarin sy saam met Nicholis Louw en Ray Dylan is, hulle nuutste enkelsnit, “Jy span die wind in my seile”, vrygestel het. Aanhangers kan ook dié album, 4Warm, op iTunes en in musiekwinkels landwyd koop.
Die gesinsfoto’s is geneem deur Vanessa Kruger van VK Fotografie.
Elizma se man, Nico Grobbelaar, en NJ. Foto: Vanessa Kruger/ VK Fotografie via Facebook
Elizma Theron en Eli-zé. Foto: Vanessa Kruger/ VK Fotografie via Facebook
Nico Grobbelaar en NJ. Foto: Vanessa Kruger/ VK Fotografie via Facebook
Die hele gesin. Foto: Vanessa Kruger/ VK Fotografie via Facebook
Nico Grobbelaar en Eli-zé. Foto: Vanessa Kruger/ VK Fotografie via Facebook
Elizma, ek is so baie bly vir jou en jou Man, vir die Wonderwerktjie in jul lewe… en dat God die Mannetjie in Sy hand toegevou het…Jy is n pragtigge en wonderlikke mens… en verdien net die beste….Baie mooi gesin foto’s… Hou aan met 4 Werke… jul Rock almal saam…
So sweet, dankie Maroela
Té pragtige liefiekinders! Mag jul lewenslank gelukkig wees…
Baie geluk Elizma en gesin, hoop hy sorg vir baie lewensvreugde.
Geniet hom, die lewe is soms kort.
Ons pragtige kleinseun op 19 jaar aan hartaanval oorlede. Sterkte!